turjo4nis/wikipedia-bn-dump-20250701 huggingface dataset:
অমিত মিশ্র

অমিত মিশ্র (; ; জন্ম: ২৪ নভেম্বর, ১৯৮২) দিল্লিতে জন্মগ্রহণকারী ভারতীয় ক্রিকেটার। ভারত ক্রিকেট দলের অন্যতম সদস্য অমিত ডানহাতে লেগ ব্রেক বোলিং ও নিচেরসারির ব্যাটসম্যান হিসেবে দলে প্রতিনিধিত্ব করছেন। সচরাচর তিনি ১০ কিংবা ১১ নম্বরে ব্যাটিংয়ে নামেন। আক্রমণাত্মক লেগ স্পিনার হিসেবে তার সুনাম রয়েছে।

ঘরোয়া ক্রিকেটে হরিয়ানা রাজ্য দলের হয়ে খেলছেন। এছাড়াও, ইন্ডিয়ান প্রিমিয়ার লিগে সানরাইজার্স হায়দ্রাবাদ দলে খেলছেন।

খেলোয়াড়ী জীবন 
২০০২ সালে ওয়েস্ট ইন্ডিজ ক্রিকেট দলের বিপক্ষে টেস্ট খেলার জন্য আমন্ত্রিত হন কিন্তু মনোনীত হননি। অতঃপর অক্টোবর, ২০০৮ সালে মোহালির পিসিএ গ্রাউন্ডে অনুষ্ঠিত অস্ট্রেলিয়ার বিপক্ষে ২য় টেস্টে অভিষকে ঘটে। ভারতের অধিনায়ক ও বিখ্যাত লেগ স্পিনার অনিল কুম্বলের আঘাতপ্রাপ্তিতেই তার এ সুযোগ ঘটে। অভিষেক টেস্টের প্রথম ইনিংসে ৫/৭১ ও দ্বিতীয় ইনিংসে ২/৩৫ লাভ করে দলকে কাংক্ষিত বিজয়ে সহায়তা করেন। তার এ সাফল্যের পরও ভারতের তৎকালীন কোচ গ্যারি কার্স্টেন বলেছিলেন যে, যদি কুম্বলে আরোগ্য লাভ করেন তাহলে তৃতীয় টেস্ট থেকে মিশ্র বাদ পড়বেন। কিন্তু হরভজন সিংয়ের আঘাতপ্রাপ্তির ফলে মিশ্র দলে ঠাঁই পান। কুম্বলে দলে ফিরে আসেন ও পুনরায় তৃতীয় টেস্টে আঘাত পেলে ক্রিকেট খেলা থেকে অবসর নেন। এরপর থেকেই মিশ্র ভারতের প্রথম পছন্দের লেগ স্পিনাররূপে বিবেচিত হয়ে আসছেন।

২০০৩ সালের টিভিএস কাপে দক্ষিণ আফ্রিকার বিপক্ষে একদিনের আন্তর্জাতিকে অভিষিক্ত হন তিনি। ২ ফেব্রুয়ারি, ২০১৪ তারিখে পাকিস্তানের বিপক্ষে ঢাকায় অনুষ্ঠিত এশিয়া কাপ ক্রিকেটের ৬ষ্ঠ খেলায় তিনি চমকপ্রদ বোলিং করেন। নির্ধারিত ১০ ওভারের বোলিংয়ে মাত্র ২৮ রান দিয়ে দুই উইকেট লাভ করেন যা এশিয়া কাপের ইতিহাসে ৬ষ্ঠ সেরা মিতব্যয়ী বোলিং হিসেবে বিবেচিত।

ঘরোয়া ক্রিকেট 
ইন্ডিয়ান প্রিমিয়ার লিগের শুরু থেকে পরবর্তী পাঁচ বছরে অনুষ্ঠিত প্রতিযোগিতাগুলোয় ধারাবাহিকভাবে উইকেট সংগ্রহকারীর ভূমিকায় অবতীর্ণ হন অমিত। এছাড়াও, দলের প্রয়োজনে নিচের সারির ব্যাটসম্যান হিসেবেও গুরুত্বপূর্ণ অবদান রেখেছেন। ১৭ এপ্রিল, ২০১৩ তারিখে আইপিএলের ৬ষ্ঠ আসরে সানরাইজার্স হায়দ্রাবাদের সদস্য হিসেবে পুনে ওয়ারিয়র্স ইন্ডিয়ার বিপক্ষে হ্যাট্রিক করেন। এরফলে আইপিএলের ইতিহাসে তিনিই প্রথম বোলার হিসেবে তিনটি হ্যাট্রিক লাভের সৌভাগ্য অর্জন করেন। তন্মধ্যে ২০০৮ সালে দিল্লি ডেয়ারডেভিলসের পক্ষে ডেকান চার্জার্সের বিপক্ষে ১ম এবং ২০১১ সালে ডেকান চার্জার্সের হয়ে কিংস ইলাভেন পাঞ্জাবের বিপক্ষে ২য় হ্যাট্রিকটি করেন।

তথ্যসূত্র

আরও দেখুন 
 বরুণ আরন
 ২০১৪ এশিয়া কাপ
 ভারত জাতীয় ক্রিকেট দল

বহিঃসংযোগ 

 
 
 Amit Mishra's Videos and News
 ind.cricinfo
 I gave quitting a serious thought: Mishra

১৯৮২-এ জন্ম
জীবিত ব্যক্তি
ইন্ডিয়া ব্লুয়ের ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
ডেকান চার্জার্সের ক্রিকেটার
দিল্লি ক্যাপিটালসের ক্রিকেটার
দিল্লি থেকে আগত ক্রিকেটার
ভারতীয় ক্রিকেটার
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
সানরাইজার্স হায়দ্রাবাদের ক্রিকেটার
হরিয়ানার ক্রিকেটার
উত্তরাঞ্চলের ক্রিকেটার
সেন্ট্রাল ডিস্ট্রিক্টসের ক্রিকেটার
একবিংশ শতাব্দীর ভারতীয় ক্রীড়াবিদ
লখনউ সুপার জায়ান্টসের ক্রিকেটার
কোয়েনা মিত্র

কোয়েনা মিত্র (ইংরেজি: Koena Mitra) (জন্ম: ৭ জানুয়ারি ১৯৮৪) বলিউডের একজন অভিনেত্রী, মডেল এবং বিউটি কুইন।

শৈশব
মিত্র নিউইয়র্ক শহরের এক বাঙালী হিন্দু পরিবারে জন্মগ্রহণ করেন। তিনি লি স্ট্রাসবার্গ অভিনয় বিদ্যালয়ে পড়াশোনা করেন। তিনি প্রধানত মনোবিজ্ঞানের উপর তার শিক্ষা সম্পন্ন করেন। তিনি পাশ্চাত্য নৃত্যকলা, বাস্কেটবল, সাতার এবং টেনিসের উপর প্রশিক্ষণগ্রহণ করেন। মিত্র উচ্চ বিদ্যালয়ে অধ্যয়নরত অবস্থায় অল ইন্ডিয়া টাইটেল জয় করেন।

কর্মজীবন

মডেলিং
মিত্র বিদ্যালয়ে অধ্যয়নরত অবস্থায় তার মডেলিং জীবন শুরু করেন। ২০০১ সালে, তিনি সৌন্দর্য্য প্রতিযোগিতায় Gladrags Mega Model India 2001 জিতেন। এরপর তিনি জার্মানীতে অনুষ্ঠিত মিস ইন্টারকন্টিনাল প্রতিযোগিতায় ৮৪ টি দেশের মধ্যে শীর্ষ ১২ তে স্থানলাভ করেন। অই বছরের মধ্যে, মিত্র মিরান্ডার বিজ্ঞাপনে অভিনয় করেন এবং প্রমা মিত্রর সাথে আলোচনার পর তার আশীর্বাদপ্রাঅত হন। তিনি ক্লিনিক অল ক্লিয়ার, মারুতি অলটো, জুয়েলারী এবং সৌন্দর্য্য পণ্যের বিজ্ঞাপনে অভিনয় করেন। তিনি বেইজিং এবং মিলানে বহু ফ্যাশন অনুষ্ঠানে অংশ নেন।

অভিনয়
তিনি বহু গানের ভিডিও যেমন, স্টেরিও নেশনের জেসির গাওয়া ইস্‌ক, আজ কি রাত , আখ তেরি, চান্নো তে অভিনয় করেন। তার অভিনীত প্রথম সিনেমা হল, রাম গোলা ভার্মার রোড (Road) সিনেমা। ২০০৪ সালে, তাকে অনীল কাপুরের সাথে মুসাফির (Musafir) সিনেমায় অভিনয় করতে দেখা যায়। তারপর তাকে বিভিন্ন ব্যবসাসফল সিনেমা যেমন, এক খিলাড়ি এক হাসিনা (Ek Khiladi Ek Haseena) এবং আপনা সাপ্না মানি মানি (Apna Sapna Money Money) তে অভিনয় করতে দেখা যায়

ব্যক্তিগত জীবন 
মিত্রর একটি অস্ত্রোপচার হয়, যা তার অভিনয়ের কর্মজীবন ধ্বংস করে ফেলে। তার নাকে অবস্থানচ্যুতি ঘটে এবং তিনি ছয় মাস গণমাধ্যমে উপস্থিত হন নি এবং ঘরে অবস্থান করেন। অস্ত্রোপচারের কারণে তার হাড়ের স্থানচ্যুতি ঘটে যা তার পূর্বে তারকার চেহারা হারিয়ে যায়, ফলে তিনি কোন অভিনয়ের কাজ পান নি।

চলচ্চিত্র
 রোড (Road) (২০০২) – "খুল্লাম খুল্লা" আইটেম গানে বিশেষ উপস্থিতি 
 ঢোল (Dhool) (২০০৭) – বিশেষ অতিথি
 ব্লাকমেইল (Blackmail) (২০০৫)
 মুসাফির (Musafir) (২০০৪)
 এক খিলাড়ি এক হাসিনা (Ek Khiladi Ek Haseena)
 ইনসান (Insan) (২০০৫)
 য়াপনা সাপ্না মানি মানি (Apna Sapna Money Money ) (২০০৬)
 ক্যাশ (Cash) (২০০৭)
 হেই বেবি (Heyy Babyy) (২০০৭) – বিশেষ অতিথি
 আগার (Agar) (২০০৭)
 অনামিকা (Anamika) (২০০৮)
 অয়ন (Ayan) (২০০৯)
 আসাল (Asal) (২০১০)
 ডার্ক রোমান্স (Dark Romance) (২০১৪)
 দ্য স্টোরি অব নাওমী (The Story Of Naomi) (২০১৪)
 ভাই ল্যান্ড (Bhai Land) (২০১৪)
 '' বেশ করেছি প্রেম করেছি" (২০১৫)

তথ্যসূত্র

বহিঃসংযোগ

 
 

জীবিত ব্যক্তি
১৯৭৬-এ জন্ম‏‎
ভারতীয় নারী মডেল
ভারতীয় অভিনেত্রী‏
কলকাতা বিশ্ববিদ্যালয়ের প্রাক্তন শিক্ষার্থী‏‎
কলকাতার নারী মডেল
বিগ বসের (হিন্দি টিভি ধারাবাহিক) প্রতিযোগী
২১শ শতাব্দীর ভারতীয় অভিনেত্রী
১৯৮৪-এ জন্ম
ভারতীয় চলচ্চিত্র অভিনেত্রী
বাঙালি অভিনেত্রী
বাঙালি ব্যক্তি
হিন্দি চলচ্চিত্র অভিনেত্রী
লেডি ব্র্যাবোর্ন কলেজের প্রাক্তন শিক্ষার্থী
ঝরা পালক

ঝরা পালক ( কবি জীবনানন্দ দাশের লেখা প্রথম কাব্যগ্রন্থ। ১৯২৭ খ্রিষ্টাব্দে (১৩৩৪ বঙ্গাব্দ) ভারতের কলকাতা থেকে এটি গ্রন্থাকারে প্রকাশিত হয়।

প্রকাশনা তথ্যাদি
১৯২৭ খ্রিস্টাব্দে  (১৩৩৪ বঙ্গাব্দ) কলকাতার সিটি কলেজে টিউটরের চাকরি করার সময় জীবনানন্দ দাশ তাঁর প্রথম কাব্যগ্রন্থ ঝরাপালক প্রকাশ করেন।  প্রকাশক হিসেবে লেখা ছিল: শ্রীসুধীরচন্দ্র সরকার, ৯০/২/এ হ্যারিসন রোড, কলিকাতা। গ্রন্থটি ছেপেছিলেন এ. চৌধুরী ফিনিক্স প্রিন্টিং ওয়ার্কস, ২৩ নং কালিদাস সিংহ লেন, কলিকাতা। প্রচ্ছদে পাখির আটিটি পালকের ছবি দেয়া ছিল। ক্রাউন সাইজে পাতার সংখ্যা ছিল ৮ + ৯৩। মূল্য রাখা হয়েছিল এক টাকা। উৎসর্গ পত্রে লেখা ছিল: “উৎসর্গ- কল্যাণীয়াসু”; কারো নাম লেখা ছিল না। তবে পরবর্তীকালে জানা যায় যে জীবনানন্দ দাশ স্বীয় কাকা শ্রীঅতুলানন্দের কন্যা শোভনাকে এই কাব্যগ্রন্থটি উৎসর্গ করেছিলেন; জীবনানন্দ’র দিনপঞ্জীতে Y অক্ষর দিয়ে শোভনাকেই বোঝানো হয়েছে; শোভনার ঘরোয়া নাম ছিল বেবী (Baby)। অন্যান্য ঘটনাবলী থেকে অনুমান করা হয়েছে যে এই শোভনাই ‘বনলতা সেন’ কবিতার বনলতা সেন। সমসাময়িক কালে কবিতা প্রকাশের ক্ষেত্রে কবি ‘দাশগুপ্ত’ পদবী ব্যবহার করলেও এ কাব্যগ্রন্থের প্রকাশকালে পদবী হিসেবে গুপ্তবর্জিত কেবল ‘দাশ’ ব্যবহার করেছিলেন। ১৯৭৩-এ বেঙ্গলি পাবলিশার্স থেকে ‘ঝরাপালক’-এর ২য় সংস্করণ প্রকাশিত হয়। কবির ভাতুষ্পুত্র শ্রীঅমিতানন্দ দাশ ২০০৫-এ কাব্যগ্রন্থটির একটি সস্করণ করেন যা ’নিউস্ক্রিপ্ট সংস্করণ’ নামে পরিচিত।

সারাংশ 
ঝরা পালক কাব্যগ্রন্থের ভূমিকায় জীবনানন্দ লিখেছেন:
"ঝরা পালকের কতকগুলি কবিতা প্রবাসী, বঙ্গবাণী, কল্লোল, কালি-কলম, প্রগতি, বিজলি প্রভৃৃতি পত্রিকায় প্রকাশিত হইয়াছিলো। বাকিগুলি নূতন।"

কবিতাসূচী 
প্রথম কাব্যগ্রন্থে জীবনানন্দ দাশ পঁয়ত্রিশটি কবিতা অন্তর্ভুক্ত করেছিলেন। কবিতাগুলো হলো: ‘আমি কবি সেই কবি, ‘নিলীমা, নব নবীনের লাগি, কিশোরের প্রতি, মরীচিকার পিছে, জীবন-মরণ মুয়ারে আমার, বেদিয়া, নাবিক, বনের চাতক মনের চাতক, সাগর-বলাকা, চলছি উধাও, একদিন খুঁজেছিনু যারে, আলেয়া, অস্তচাঁদে, ছায়া-প্রিয়া, ডাকিয়া কহিল মোরে রাজার দুলাল, কবি, সিন্ধু, দেশবন্ধু, বিবেকানন্দ, হিন্দু-মুসলমান, নিখিল আমার ভাই, পতিতা, ডাহুকী, শ্মশান, মিশর, পিরামিড, মরুবালু, চাঁদিনীতে, দক্ষিণা, যে কামনা নিয়ে, স্মৃতি, সেদিন এ ধরণীর, ওগো দরদিয়া, সারাটি রাাত্রি তারাটির সাথে তারাটিরই কথা হয়। এ কবিতাগুলোর বেশ কিছু গ্রন্থর্ভূত হওয়ার আগে প্রবাসী, কল্লোল, কালি-কলম বিভিন্ন পত্র-পত্রিকায় প্রকাশিত হয়েছিল। ১৯৫৪ খ্রিস্টাব্দে জীবনানন্দ দাশের শ্রেষ্ঠ কবিতা প্রকাশের সময় কবি বিরাম মুখোপাধ্যায় ‘ঝরাপালক’ থেকে ‘নীলিমা’, ‘পিরামিড’, ‘সেদিন এ-ধরণীর’ মোট এ তিনটি কবিতা গ্রহণ করেছিলেন। কবিতাগুলোর শিরোনাম হলোঃ

 আমি কবি—সেই কবি
 নীলিমা
 নব-নবীনের লাগি
 কিশোরের প্রতি
 মরীচিকার পিছে
 জীবন-মরণ দুয়ারে আমার
 বেদিয়া
 নাবিক
 বনের চাতক—মনের চাতক
 সাগর-বলাকা
 চলছি উধাও
 কদিন খুঁজেছিনু যারে
 আলেয়া
 অস্তচাঁদে
 ছায়া-প্রিয়া
 ডাকিয়া কহিল মোরে রাজার দুলাল
 কবি
 সিন্ধু
 দেশবন্ধু
 বিবেকানন্দ
 হিন্দু-মুসলমান
 নিখিল আমার ভাই
 পতিতা
 ডাহুকী
 শ্মশান
 মিশর
 পিরামিড
 মরুবালু
 চাঁদিনীতে
 দক্ষিণা
 সে কামনা নিয়ে
 স্মৃতি
 সেদিন এ-ধরণীর
 ওগো দরদিয়া
 সারাটি রাত্রি তারাটির সাথে তারাটিরই কথা হয়

আরও দেখুন
 জীবনানন্দ দাশের গ্রন্থতালিকা

তথ্যসূত্র

সূত্র

বহিঃসংযোগ

১৯২৭-এর বই
বাংলা কাব্য
জীবনানন্দ দাশের কাব্যগ্রন্থ
১৯২৭-এর কাব্য
লীলাবতী (দ্ব্যর্থতা নিরসন)

লীলাবতী, উল্লেখ করতে পারে:

 লীলাবতী, হিরণ্যকশিপুর স্ত্রী, হিন্দু পুরাণের চরিত্র এবং পূজারী প্রহ্লাদ-এর জননী 
 লীলাবতী, হয়সালা সাহিত্যের প্রাচীন কন্নড় উপন্যাস
 লীলাবতী, প্রাচীন ভারতীয় গণিতজ্ঞ দ্বিতীয় ভাস্কর কর্তৃক রচিত গণিতের বই 
 লীলাবতী (অভিনেত্রী), কন্নড, তামিল, তেলুগু, মালায়ালম অভিনেত্রী
 রাণী লীলাবতী, ১৩ শতাব্দীর শ্রীলংকান রাণী
 লীলাবতী হাসপাতাল, ১৯৭৮ সালে প্রতিষ্ঠিত, বান্দ্রা, বোম্বে, ভারত
 এম. লীলাবতী, মালায়ালম লেখক, সাহিত্য সমালোচক, শিক্ষাবিদ

ভারতীয় স্ত্রী প্রদত্ত নাম সমূহ
ফারাহ নাজ

ফারাহ নাজ (); (জন্ম: ৯ ডিসেম্বর ১৯৬৮) হলেন একজন ভারতীয়  অভিনেত্রী।তিনি হিন্দি ও বাংলা চলচ্চিত্রে অভিনয় করেছেন। তিনি ১৯৮০-৯০ দশকের দিকে জনপ্রিয় অভিনেত্রী ছিলেন। তার উল্লেখযোগ্য সিনেমার মধ্যে  ইমানদার(১৯৮৭), হামারা খান্দান (১৯৮৭), ও ফির আয়েগী(১৯৮৮), নাকাব (১৯৮৯), ইয়াতিম (১৯৮৯), বাপ বেটা দশ নাম্বারী (১৯৯০), বেগুনাহ (১৯৯১) এবং সওতেলা ভাই (১৯৯৬)। তিনি ১৯৯০ সালে তার ২২ বছর বয়সের অভিনয় জীবন থেকে অবসর নেনে। তিনি তার সময় প্রায় সব জনপ্রিয় অভিনেতাদের সাথে কাজ করেন; যেমন: রাজেশ খান্না, ঋষি কাপুর, সঞ্জয় দত্ত, সানি দেওল, অনিল কাপুর, জ্যাকি শ্রুফ, মিঠুন চক্রবর্ত্তী, গোবিন্দ এবং আমির খান এর সঙ্গে।

প্রাথমিক জীবন 
ফারহা ভারতের হায়দরাবাদ, অন্ধ্র প্রদেশ এর একটি মুসলিম সম্ভ্রান্ত পরিবারে জন্মগ্রহণ করেন। তিনি শাবানা আজমি এর ভাইঝি এবং তাবু এর বড় বোন হন।

ব্যক্তিগত জীবন 
১৯৯৬ সালে ফারাহ বিন্দু দারা সিংকে বিয়ে করেন। তাদের ফাতেহ রান্ধহা নামে একটি সন্তান হয়।২০০৩ সালে এই দম্পতির বিবাহ বিচ্ছেদ হয়। সেই বছরেই তিনি সুমিতকে বিয়ে করেন।

চলচ্চিত্রের তালিকা
 ২০০৫ শিকার
 ২০০৪ হালচাল
 ২০০২ ভারত ভাগ্য বিধাতা
 ২০০০ ভাই নাম্বার ওয়ান
 ১৯৯৮  আচানক
 ১৯৯৭ লাহু কে দো রাঙ্গ
 ১৯৯৬ হুকুমনামা 
 ১৯৯৬ রাব দিয়া রাখান
 ১৯৯৬ মাহির
 ১৯৯৬ নমক
 ১৯৯৬ সওতেলা ভাই
 ১৯৯৫ হাইজ্যাক (মালায়ালাম ছবি) 
 ১৯৯৫ সরহাদ: দ্যা বর্ডার অব ক্রাইম
 ১৯৯৫ টার্গেট
 ১৯৯৫ ফৌজি
 ১৯৯৪ জানাম সে পেহলে
 ১৯৯৪ চৌরাহা
 ১৯৮৯ আমার তুমি

তথ্যসূত্র

বহিঃসংযোগ 
 

ভারতীয় চলচ্চিত্র অভিনেত্রী
১৯৬৮-এ জন্ম
জীবিত ব্যক্তি
হিন্দি সিনেমা অভিনেত্রী
হায়দরাবাদ, ভারত থেকে মানুষ
মালায়ালম সিনেমা অভিনেত্রী
ভারতীয় মুসলিম
হায়দ্রাবাদ, ভারতের অভিনেত্রী
পাঞ্জাবি চলচ্চিত্র অভিনেত্রী
২০শ শতাব্দীর ভারতীয় অভিনেত্রী
বাংলা চলচ্চিত্র অভিনেত্রী
হিন্দি চলচ্চিত্র অভিনেত্রী
মালয়ালম চলচ্চিত্র অভিনেত্রী
তেলুগু চলচ্চিত্র অভিনেত্রী
বাসবদত্তা চট্টোপাধ্যায়

বাসবদত্তা চট্টোপাধ্যায় একজন ভারতীয় অভিনয়শিল্পী। তিনি মূলত টিভি ধারাবাহিকে অভিনয় করেন। গানের ওপারে  তার প্রথম কাজ। তিনি জি বাংলায় প্রচারিত জনপ্রিয় ধারাবাহিক বয়েই গেলোতে অভিনয় করেছিলেন, কিন্তু পরবর্তীকালে আর অভিনয় করেননি এবং তার বদলে অভিনেত্রী মধুবনী ঘোষ উক্ত চরিত্রে অভিনয় করেন। এটি তার সপ্তম কাজ। এরপর তিনি স্টার জলসা চ্যানেলে প্রচারিত জনপ্রিয় 'মন নিয়ে কাছাকাছি' সিরিয়ালে ডাঃ লাবণ্য সান্যালের চরিত্রে অভিনয় করেছেন।

বাসবদত্তার অভিনীত প্রথম চলচ্চিত্র আসা যাওয়ার মাঝে ভেনিস চলচ্চিত্র উৎসবে যায় এবং এর মাধ্যমে প্রায় এক যুগ পরে কোন বাংলা চলচ্চিত্র এ উৎসবে যাওয়ার সম্মান লাভ করে। আদিত্য বিক্রম সেনগুপ্ত পরিচালিত এই ছবিটি ২০১৫ সালে ৬২তম জাতীয় পুরস্কারে সম্মানিত হয় দুটি বিভাগে - Best First Film of a Director এবং Best Audiography। কলকাতা, মুম্বাইসহ বিদেশের মোট ৫০টি চলচ্চিত্র উৎসবেও ইতোমধ্যে প্রদর্শিত হয়েছে। ২০১৫ সালের মে মাসে নিউ ইয়র্ক ইন্ডিয়ান ফিল্ম ফেস্টিভ্যালে (NYIFF) ছবিটি তিনটি বিভাগে পুরস্কৃত হয় - Best Film, Best Director ও Best Screenplay। 'আসা যাওয়ার মাঝে' সর্বসাকুল্যে ১০টি আন্তর্জাতিক পুরস্কারে ভূষিত হয়।

ব্যক্তিজীবন 
বাসবদত্তা লী মেমোরিয়াল গার্লস হাই স্কুল থেকে মাধ্যমিক এবং ব্রাহ্ম বালিকা শিক্ষালয় থেকে উচ্চমাধ্যমিক পাশ করেন এবং গোখেল মেমোরিয়াল গার্লস কলেজ থেকে স্নাতক হন। ২০১৩ সালে তিনি রবীন্দ্রভারতী বিশ্ববিদ্যালয় থেকে বাংলায় এম.এ করেছেন।

অভিনয়জীবন 
বাসবদত্তার বাবা সুমন্ত্র চট্টোপাধ্যায় একজন চলচ্চিত্র সমালোচক ছিলেন। তাই তিনি সাংবাদিক হতে চেয়েছিলেন। অভিনয়ে আসার তেমন কোন পরিকল্পনা তার ছিল না। গানের ওপারে ধারাবাহিকের মধ্যদিয়েই তিনি জনপ্রিয় হন। বয়েই গেলো ধারাবাহিকে অভিনয় করে দুই বাংলায়ই সমান জনপ্রিয় হন তিনি।

অভিনীত চলচ্চিত্র

অভিনীত ধারাবাহিক

আরো দেখুন 
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ 
 

১৯৮৯-এ জন্ম
জীবিত ব্যক্তি
বাঙালি টেলিভিশন অভিনেত্রী
ভারতীয় বাংলা চলচ্চিত্রশিল্পী
ভারতীয় অভিনেত্রী
কলকাতা বিশ্ববিদ্যালয়ের প্রাক্তন শিক্ষার্থী
রবীন্দ্রভারতী বিশ্ববিদ্যালয়ের প্রাক্তন শিক্ষার্থী
মুনাফ প্যাটেল

মুনাফ মুসা প্যাটেল (; ) (জন্ম: ১৩ জুলাই, ১৯৮৩, ইখার, গুজরাত, ভারত) হলেন একজন ভারতীয় আন্তর্জাতিক ক্রিকেটার। তিনি দিলীপ ট্রফিতে পশ্চিমাঞ্চল, গুজরাত মুম্বই ক্রিকেট দল এবং মহারাষ্ট্র ক্রিকেট দলের হয়ে খেলে থাকেন।

ইন্ডিয়ান প্রিমিয়ার লিগ
তিনি ইন্ডিয়ান প্রিমিয়ার লিগ টুয়েন্টি২০ ক্রিকেট প্রতিযোগীতায় রাজস্থান রয়্যালসের সঙ্গে তিনটি সিজনের পরে মুম্বই ইন্ডিয়ান্স দলের হয়ে খেলছেন।

খেলোয়াড়ী জীবন
প্যাটেল ২০০৩ সালে মাত্র ২০ বছর বয়সের আগেই গুজরাতের হয়ে প্রথম শ্রেণীর ক্রিকেটে প্রতিনিধিত্ব করার যোগ্যতা অর্জন করেন; যেখানে তিনি চেন্নাইয়ের এমআরএফ পেস ফাউন্ডেশনের ভারতীয় চেয়ারম্যান ও নির্বাচক কিরণ মোর কর্তৃক আমন্ত্রণ লাভ করেন।

আরও দেখুন  
 ইরফান পাঠান
 সাকিব আল হাসান
 উমর আকমল

তথ্যসূত্র

 A Cricinfo column on Munaf Patel
 BBC on Munaf Patel

বহিঃসংযোগ 

 https://web.archive.org/web/20110402065756/http://blog.rinkiss.com/cricket-news/munaf-patel-bio-photos-pictures-religion-bowling-career-marriage/7645
 https://web.archive.org/web/20141218003339/http://munafpatel.com/
 
 

ভারতীয় ক্রিকেটার
১৯৮৩-এ জন্ম
জীবিত ব্যক্তি
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
ভারতের টুয়েন্টি২০ আন্তর্জাতিক ক্রিকেটার
মহারাষ্ট্রের ক্রিকেটার
মুম্বইয়ের ক্রিকেটার
গুজরাতি ক্রীড়াবিদ
গুজরাতি ব্যক্তি
ভারতীয় মুসলিম
ভারতীয় সুন্নি মুসলিম
রাজস্থান রয়্যালসের ক্রিকেটার
মুম্বই ইন্ডিয়ান্সের ক্রিকেটার
ভারতের ব্লু ক্রিকেটার
ভারতের সবুজ ক্রিকেটার
ভারতের রেড ক্রিকেটার
পশ্চিম অঞ্চলের ক্রিকেটার
বরোদার ক্রিকেটার
ইন্ডিয়া ব্লুয়ের ক্রিকেটার
ইন্ডিয়া গ্রিনের ক্রিকেটার
ইন্ডিয়া রেডের ক্রিকেটার
ক্যান্ডি ফ্যালকন্সের ক্রিকেটার
একবিংশ শতাব্দীর ভারতীয় ক্রীড়াবিদ
গুজরাত লায়ন্সের ক্রিকেটার
আফসান আজাদ

আফসান আজাদ (জন্ম ১২ ফেব্রুয়ারি, ১৯৮৮) একজন ব্রিটিশ অভিনেত্রী এবং মডেল।  তিনি হ্যারি পটার সিরিজে পদ্মা পাতিল নামক চরিত্রে অভিনয়ের জন্য বিশেষভাবে পরিচিত।

শুরুর জীবন ও শিক্ষা 
আজাদ ইংল্যান্ডের ম্যানচেস্টারের লংসাইটে জন্মগ্রহণ করেন। তিনি বাংলাদেশি বংশোদ্ভূত। তিনি প্রথমে ওয়াহ্‌লি রেঞ্জ উচ্চ বিদ্যালয় এবং পরবর্তীকালে রুশলোমে অবস্থিত যাভেরিয়ান কলেজ থেকে রসায়ন, জীববিজ্ঞান, ইংরেজি এবং ব্যবসায় শিক্ষায় এ.এস. লেভেল সম্পন্ন করেন।

কর্মজীবন 
আযাদ হ্যারি পটার সিরিজে পদ্মা পাতিল নামক চরিত্রে অভিনয়ের জন্য বিশেষভাবে পরিচিত লাভ করেন, যার প্রথম সিনেমা ২০০৫ এ মুক্তিপ্রাপ্ত হ্যারি পটার এন্ড দ্য গব্লেট অব ফায়ার (Harry Potter and the Goblet of Fire)। অডিশনগ্রহণকারী দল আযাদের স্কুল পরিদর্শন করেন এবং আযাদ কয়েকটি অডিশনের সম্মুখীন হন, এরপর আযাদ এই চরিত্রে অভিনয়ের জন্য নির্বাচিত হন। আযাদ তার অডিশনে সম্পর্কে বলেন যে, "just for the fun of it" কিন্তু আশ্চর্যভাবে তিনি এই সিনেমায় অভিনয়ের সুযোগ পেয়ে যান। তিনি সংবাদ কর্মীদের আরো বলেন যে, তার প্রিয় বন্ধু হ্যারি পটারের অভিনয় করছেন। যারা হল বুনি রাইট (জিনি ইউসলি), কাটি লিয়াং (চো চ্যাং), ইভানা লিঞ্চ (লুনা লাভগুড) এবং স্কারলেট বির্‌ন (পেন্সি পার্কিসন)। আযাদ এবং শেফালী চৌধুরীও (যিনি আযাদের জমজ বোন পার্বতী পাতিলের ভূমিকা অপভিনয় করেছিলেন) ভাল বন্ধু।

হামলা সংক্রান্ত মামলায় আদালতে উপস্থিতি 
২০১০ সালে ২৯ জুন, তার প্রাণনাশের হুমকি অভিযুক্তে, আযাদের বাবা (আব্দুল আজাদ) এবং ভাই আশ্রাফ আযাদ ম্যানচেস্টার মেজিস্ট্রেট আদালতে উপস্থিত হয়। আযাদের বাবা এবং ভাই তাকে এক হিন্দু ছেলের সাথে সম্পর্ক রাখায় তাকে আক্রমণ করে। তারা জামিনে মুক্তি পায়। তার ভাই "assault occasioning actual bodily harm" এ অভিযুক্ত হয়। আফসান আপাতত লন্ডনে তার বন্ধুর রাড়ীতে অবস্থান করেছেন।
আযাদ ২০১০ সালের ২০ ডিসেম্বর আদালতে উপস্থিত ছিল না, যেদিন তার ভাইকে শারীরিক নির্যাতনের জন্য বিচারক দোষী সাব্যস্ত করে। বিচারক বলে এই অভিনেত্রীকে হত্যার পেছনে উভয়ের সংশ্লিষ্টতা নেই। ২০১১ সালে ২১ জানুয়ারী, আযাদের ভাইয়ের ছয় মাসের কারাদন্ড হয়।

চলচ্চিত্র

আরও দেখুন 

 শেফালী চৌধুরী

তথ্যসূত্র

বহিঃসংযোগ 
 
 

ব্রিটিশ বাংলাদেশী
ব্রিটিশ মুসলিম
১৯৮৮-এ জন্ম
হ্যারি পটারের চরিত্র
ইংরেজ নারী মডেল
বাংলাদেশী বংশোদ্ভূত ইংরেজ ব্যক্তি
জীবিত ব্যক্তি
ইংরেজ অভিনেত্রী
ইংরেজ চলচ্চিত্র অভিনেত্রী
ইংরেজ মুসলিম
ব্রিটিশ ইন্টারনেট ব্যক্তিত্ব
২১শ শতাব্দীর ইংরেজ অভিনেত্রী
সলফোর্ড বিশ্ববিদ্যালয়ের প্রাক্তন শিক্ষার্থী
ইংরেজ শিশু অভিনেত্রী
লংসাইটের ব্যক্তি
আফসানা মিমি

আফসানা মিমি  একজন বাংলাদেশী অভিনেত্রী, মডেল, পরিচালক। তিনি হাউজ ওয়াইফ নাটকের জন্য শ্রেষ্ঠ টিভি অভিনেত্রীর জন্য মেরিল-প্রথম আলো সমালোচক পুরস্কার অর্জন করেন।

কর্মজীবন 
বাবার নাম সৈয়দ ফজলুল করিম। তিনি পানি উন্নয়ন বোর্ডে চাকরি করতেন। মা শিরীন আফরোজ সাংস্কৃতিক কর্মকাণ্ডের সঙ্গে যুক্ত ছিলেন। এই অভিনেত্রী পড়াশোনা করেছেন ঢাকা বিশ্ববিদ্যালয়ে। মিমি ১৯৯০ সালে বাংলা টেলিভিশনে কোথাও কেউ নেই নাটকে (বকুল চরিত্রে) অভিনয়ের মাধ্যমে পরিচিতি লাভ করেন। তারপর থেকে তিনি বহু টেলিভিশন নাটক এবং কিছু চলচ্চিত্রে অভিনয় করেছেন। ১৯৯২ সালে আজিজুর রহমানের ‘দিল’ চলচ্চিত্রের মধ্য দিয়ে বড়পর্দায় অভিষেক হয় তার। তারপর ‘নদীর নাম মধুমতী (১৯৯৪)’, ‘চিত্রা নদীর পারে (১৯৯৯)’, ‘প্রিয়তমেষু (২০০৯)’ ছবিতে অভিনয় করেন।

পরবর্তীতে তিনি মনের কথা নামে একটি টেলিভিশন অনুষ্ঠানের উপস্থাপনা করেন।

২০১৩ সালের সেপ্টেম্বর অণুয়ায়ী তিনি মুহাম্মদ জাফর ইকবালের গল্প ক্যাম্প অবলম্বনে নির্মিত চলচ্চিত্রের পরিচালনা করেন।

চলচ্চিত্রের তালিকা

চলচ্চিত্র 
 দিল  (১৯৯২)
 নদীর নাম মধুমতী  (১৯৯৪)
 চিত্রা নদীর পারে  (১৯৯৯)
 প্রিয়তমেষু (২০০৯)
 পাপ পুন্য (২০২২)

টেলিভিশন নাটক 
 বন্ধন
 ডল’স হাউজ (২০০৭–২০০৯)
 কাছের মানুষ (২০০৬)
 কোথাও কেউ নেই (১৯৯০)
 মনের কথা 
 জীবন যে রকম
 কথা দিলাম
 সেই তুমি
 বেদনার রং নীল
 নক্ষত্রের রাত
 ইতি তোমার আমি
 অতিক্রম
 অতসী

পুরস্কার ও মনোনয়ন

তথ্যসূত্র

বহিঃসংযোগ 

 

১৯৬৮-এ জন্ম
জীবিত ব্যক্তি
২১শ শতাব্দীর বাংলাদেশী অভিনেত্রী
ঢাকা বিশ্ববিদ্যালয়ের প্রাক্তন শিক্ষার্থী
ঢাকার অভিনেত্রী
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী নাট্য অভিনেত্রী
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
মেরিল-প্রথম আলো পুরস্কার বিজয়ী
২০শ শতাব্দীর বাংলাদেশী অভিনেত্রী
অ্যাবাকাভির

অ্যাবাকাভির (আইএনএন) অথবা এবিসি একটি নিউক্লিওসাইড অ্যানালগ রিভার্স ট্রান্সক্রিপটেজ ইনহিবিটর (NRTI)। এটি একধরনের অ্যান্টিরেট্রোভাইরাল ঔষধ যা এইচআইভি বা এইডস সংক্রমণে ব্যবহৃত হয়ে থাকে। এই ঔষধটি It has been well tolerated: the main side effect is হাইপারসেনসিটিভিটি ছাড়া তেমন কোনো পার্শ্বপ্রতিক্রিয়া দেখায় না; যদিও এই পার্শ্বপ্রতিক্রিয়াটিই কখোনো কখোনো ভয়াবহ আকারে দেখা দেয়। যার ফলে মৃত্যুও হতে পারে। জেনেটিক পরীক্ষা দ্বারা অবশ্য পার্শ্বপ্রতিক্রিয়া হবার সম্ভাবনা নির্ণয় করা যায়। দেখা গেছে, ৯০ শতাংশ রোগীতেই এই সমস্যাটি হয় না।

যে সমস্ত ভাইরাসের স্ট্রেইন জিডোভুডিনে অথবা ল্যামিভুডিনে রেজিস্ট্যান্ট হয়ে গিয়েছে, তাদের দমনের ক্ষেত্রে অ্যাবাকাভির কার্যকরী। কিন্তু জিডোভুডিন এবং ল্যামিভুডিন দুটিতেই রেজিস্ট্যান্ট ভাইরাস স্ট্রেইন কিন্তু অ্যাবাকাভিরে আক্রান্ত হয় না।

নির্দেশনা 
অ্যাবাকাভির ট্যাবলেট এবং মুখে খাবার দ্রবণ: এই দুইভাবে পাওয়া যায়। ঔষধটি অন্যান্য অ্যান্টিরেট্রোভাইরাল ঔষধের সাথে ব্যবহার হয় এবং এইচআইভি-১ সংক্রমণে ব্যবহৃত হয়। বস্তুত, অ্যাবাকাভির সবসময়েই অন্যান্য অ্যান্টিরেট্রোভাইরাল ঔষধের সাথে ব্যবহার করা উচিত, কারণ একক ঔষধ হিসেবে ব্যবহৃত হলে ভাইরাসের রেসপন্স কমে যায়।

পার্শ্বপ্রতিক্রিয়া 
সাধারল পার্শ্বপ্রতিক্রিয়া মাঝে রয়েছে: বমি বমি ভাব, মাথা ব্যথা, অবসাদ, বমি, হাইপারসেনসিটিভিটি, ডায়রিয়া, জ্বর/ কাঁপুনি, হতাশা, চামড়ায় ফুসকুড়ি, উদ্বেগ, ইত্যাদি।

তথ্যসূত্র 

ঔষধ প্রস্তুতি ও ব্যবহার বিজ্ঞান
ঔষধ
বিশ্ব স্বাস্থ্য সংস্থার অপরিহার্য ঔষধ
সাইক্লোপেন্টেন
হেপাটোটক্সিন
পিউরিন
২০১৩-এ সোমালিয়ার জলদস্যুদের দ্বারা আক্রান্ত জাহাজের তালিকা

সোমালী জলদস্যুরা একবিংশ শতকে সোমালিয়ার গৃহযুদ্ধের দ্বিতীয়ার্ধ থেকে আন্তর্জাতিক নৌ পরিবহন সংস্থাগুলোর জন্য হুমকি হয়ে দাঁড়িয়েছে। এই তালিকায় ২০১৩ সালে সোমালিয়ার জলদস্যুদের দ্বারা আক্রান্ত জাহাজ তালিকাভুক্ত করা হয়েছে:

অক্টোবর

বহিঃসংযোগ
Suspected Somali pirates captured by Navy-led forces after attack on supertanker

তথ্যসূত্র

সোমালিয়ায় জলদস্যুতা
চতুরঙ্গ ডি সিলভা

পিন্নাদুওয়াগে চতুরঙ্গ ডি সিলভা (; জন্ম: ১৭ জানুয়ারি ১৯৯০) গালে এলাকায় জন্মগ্রহণকারী বিশিষ্ট শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের একদিনের আন্তর্জাতিকের অন্যতম খেলোয়াড় চতুরঙ্গ দলে মূলতঃ বামহাতি ব্যাটসম্যান হিসেবে অংশগ্রহণ করছেন। এছাড়াও, দলের প্রয়োজনে মাঝে-মধ্যে স্লো লেফট-আর্ম অর্থোডক্স বোলিং করে থাকেন।

খেলোয়াড়ী জীবন 
দক্ষিণ আফ্রিকা জাতীয় ক্রিকেট দলের বিপক্ষে খেলার জন্য সর্বপ্রথম মনোনীত হয়েছিলেন তিনি। কিন্তু একদিনের আন্তর্জাতিকে অভিষেক ঘটে চতুরঙ্গ ডি সিলভা’র ২০১৪ সালে বাংলাদেশে অনুষ্ঠিত এশিয়া কাপে। ২৫ ফেব্রুয়ারি তারিখে অনুষ্ঠিত উদ্বোধনী খেলায় পাকিস্তানের বিপক্ষে তেমন সফলতা দেখাতে না পারলেও ঐ খেলায় শ্রীলঙ্কা দল জয়লাভ করেছিল। পরবর্তীতে বাংলাদেশের বিপক্ষে তুলেন ৪৪ রান। জুলাই, ২০১৫ সালে সফরকারী পাকিস্তানের বিপক্ষে টুয়েন্টি২০ আন্তর্জাতিক সিরিজে তাকে অন্তর্ভুক্ত করা হয়েছিল। কিন্তু কোন খেলায় অংশগ্রহণের সুযোগ ঘটেনি তার।

ব্যক্তিগত জীবন 
৭ আগস্ট, ২০১৫ তারিখে নির্মা ডি সিলভা নাম্নী দীর্ঘদিনের সঙ্গীনিকে বিবাহ করেন তিন। কলম্বোর কিংসবারি হোটেলে বিবাহ অনুষ্ঠিত হয়।

তার কনিষ্ঠ ভ্রাতা ওয়ানিদু হাসারাঙ্গা ২ জুলাই, ২০১৭ তারিখে শ্রীলঙ্কার ওডিআই দলে অভিষিক্ত হয়েছেন।

তথ্যসূত্র

আরও দেখুন 
 অশন প্রিয়ঞ্জন
 ওয়ানিদু হাসারাঙ্গা
 ২০১৪ এশিয়া কাপ
 শ্রীলঙ্কা জাতীয় ক্রিকেট দল

১৯৯০-এ জন্ম
জীবিত ব্যক্তি
২০১৪ এশিয়ান গেমসের ক্রিকেটার
২০১৪ এশিয়ান গেমসের পদক বিজয়ী
গালে থেকে আগত ক্রিকেটার
এশিয়ান গেমসের ক্রিকেটে পদক বিজয়ী
এশিয়ান গেমসে স্বর্ণপদক বিজয়ী শ্রীলঙ্কান
কুরুনেগালা ওয়ারিয়র্সের ক্রিকেটার
বাসনাহিরার ক্রিকেটার
ভিক্টোরিয়া স্পোর্টিং ক্লাবের ক্রিকেটার
মুরস স্পোর্টস ক্লাবের ক্রিকেটার
শ্রীলঙ্কান ক্রিকেটার
শ্রীলঙ্কার একদিনের আন্তর্জাতিক ক্রিকেটার
সিলেট স্ট্রাইকার্সের ক্রিকেটার
জাফনা কিংসের ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
ঢাকা ডমিনেটর্সের ক্রিকেটার
ক্যাপ্টেন ফিলিপস (২০১৩-এর চলচ্চিত্র)

ক্যাপ্টেন ফিলিপস, ২০১৩ সালে মুক্তিপ্রপ্ত একটি আমেরিকান থ্রিলার চলচ্চিত্র। চলচ্চিত্রটি পরিচালনা করেন পল গ্রিনগ্রাস এবং প্রধান চরিত্রমসূহে অভিনয় করেন টম হ্যাঙ্কস ও বারখাদ আব্দি। চলচ্চিত্রটি ২০০৯ সালের ভারত মহাসাগরে সোমালিয়ার জলদস্যু আব্দুওয়ালি মুসার নেতৃত্তে মাস্ক আলাবামা ছিনতাই-এর সত্য ঘটনা অবলম্বনে নির্মিত। জলদস্যুরা এমভি মাস্ক আলাবামা জাহাজের ক্যাপ্টেন রিচার্ড ফিলিপসকে বন্দি হিসেবে নিয়ে যাওয়ার পর ঘটনার সূত্রপাত হয়েছিল।

চলচ্চিত্রের জন্য চিত্রনাট্য রচনা করেন বিলি রে, যা ২০১০ সালে প্রকাশিত অ্য ক্যাপ্টেন’স ডিউটি:সোমালি পাইরেটস, নেভি সিল এন্ড ডেঞ্জারাস ডেস এট সী বই থেকে নেওয়া হয়। বইটি লিখেছিলেন স্টিফেন টাল্টি ও ক্যাপ্টেন রিচার্ড ফিলিপস, যিনি জলদস্যুদের আক্রমণের সময় জাহাজটির ক্যাপ্টেন ছিলেন। এ প্রকল্পে স্কট রাডিন, ডানা ব্রুনেটি ও মাইকেল ডি লুকা প্রযোজক হিসেবে কাজ করেন। ২০১৩ সালে নিউ ইয়র্ক চলচ্চিত্র উৎসবে এর প্রিমিয়ার অনুষ্ঠিত হয় ও ১১ই অক্টোবর ২০১৩ সালে এটি প্রেক্ষাগৃহে মুক্তি দেওয়া হয়। চলচ্চিত্রটি মুক্তির পরই বক্স অফিসে সফল চলচ্চিত্র হিসেবে $২১৭ মিলিয়ন ডলার আয় করে, যেখানে চলচ্চিত্রটির মোট বাজেট ছিল $৫৫ মিলিয়ন ডলার। ২০১৪ সালে বেস্ট পিকচার ও আব্দি, শ্রেষ্ঠ সহশিল্পীসহ ক্যাপ্টেন ফিলিপস ছয়টি একাডিমি পুরস্কারের জন্য মনোনীয় হয়।

প্রশংসা

তথ্যসূত্র

বহিঃসংযোগ

 
 
 
 
 
 ক্যাপ্টেন ফিলিপস হিস্টোরি বনাম হলিউড

২০১৩-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র‎
অপরাধ থ্রিলার চলচ্চিত্র
জীবনীমূলক চলচ্চিত্র
কলাম্বিয়া পিকচার্সের চলচ্চিত্র
আইম্যাক্স চলচ্চিত্র
সত্য ঘটনা অবলম্বনে নাট্য চলচ্চিত্র
মাল্টায় ধারণকৃত চলচ্চিত্র
২০০৯-এর পটভূমিতে চলচ্চিত্র
২০১৩-এর নাট্য চলচ্চিত্র
সত্য ঘটনা অবলম্বনে অ্যাকশন চলচ্চিত্র
২০১০-এর দশকের অ্যাকশন থ্রিলার চলচ্চিত্র
২০১৩-এর অ্যাকশন থ্রিলার চলচ্চিত্র
মার্কিন মারপিটধর্মী রোমাঞ্চকর চলচ্চিত্র
মার্কিন জীবনীমূলক চলচ্চিত্র
বাফটা বিজয়ী (চলচ্চিত্র)
মরক্কোতে ধারণকৃত চলচ্চিত্র
ভার্জিনিয়ায় ধারণকৃত চলচ্চিত্র
সোমালিয়ায় জলদস্যুতা
সত্য ঘটনা অবলম্বনে থ্রিলার চলচ্চিত্র
জাহাজের পটভূমিতে চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
ইংরেজি ভাষার রোমাঞ্চকর চলচ্চিত্র